钦定古今图书集成/明伦汇编/皇极典/第170卷 > 上古
## 钦定古今图书集成/明伦汇编/皇极典/第170卷 > 上古

### 天皇氏始推五运以木德王

按《史记补三皇本纪》：“天地初立，有天皇氏十二头，澹
泊无所施为，而俗自化。”木德王

### 地皇氏以火德王

按《史记补三皇本纪》：“地皇十二头，火德王姓十二人，
兴于熊耳龙门等山。”

### 燧人氏以火德王

按《古史考》：“太古之初，人吮露精，食草木实，穴居野处，
山居则食鸟兽，衣其羽皮，饮血茹毛，近水则食鱼鳖
螺蛤，未有火化腥臊，多害肠胃。于是有圣人以火德
王，造作钻燧，出火教人熟食，铸金作刃，民人大说，号
曰燧人。”

### 太皞庖牺氏以木德王

按：《史记补三皇本纪》：“太皞，庖牺氏代燧人氏继天而
王，有圣德，木德王。”注：“春令，故《易》称帝出乎震”，《月令》孟
春“‘其帝太皞’是也。”

按：《宋史律历志》：“在昔春皇以万物生于东，至仁体乎
木，故德始于木。”

按《拾遗记》：“春皇者，庖牺氏之别号，以木德称王，故曰
春皇。其明叡照于八区，是谓太昊。昊者，明也，位居东
方，以含养蠢化，叶于木德，其音附角，号曰木皇。”

### 女娲氏以木德王

按《史记补三皇本纪》：“女娲氏代宓牺立，号曰女希氏，
不承五运。一曰女娲，亦木德王。”盖宓牺之后已经数
世，金木轮环，周而复始。特举女娲，以其功高而充三
皇，故频木王也。

### 炎帝神农氏以火德王

按：《史记补三皇本纪》：“炎帝，神农氏，姜姓，火德王，故曰
炎帝，以火名官。”

按：《宋史律历志》：“春皇德始于木，木以生火，神农受之，
为火德。”

按刘恕《外纪》：“少典之君娶于有蟜氏之女，曰安登，生
二子焉。长曰石年，育于姜水，故以姜为姓，以火德代伏羲氏治天下，故曰炎帝。因火德王，故以火纪官为
火帝，春官为大火，夏官为鹑火，秋官为西火，冬官为
北火，中官为中火。”

### 黄帝轩辕氏以土德王

按《史记五帝本纪》：“黄帝者，少典之子，神农氏。世衰，诸
侯尊轩辕为天子，有土德之瑞，故号黄帝。”

〈注〉《索隐》曰：“炎帝火，黄帝土代之，即黄龙地螾见也。螾，土精，大五六围，长十馀丈。”

按：《宋史律历志》：“神农为火德，火以生土，黄帝受之，为
土德。”

按：《竹书纪年》：“黄帝轩辕氏二十年，景云见。”

〈注〉有景云之瑞，赤方气与青方气相连，赤方中有两星，青方中有一星，凡三星，皆黄色。以天清明时见于摄提，名曰“景星。”有大蝼如羊，大螾如虹。帝以土气胜，遂以土德王。

按《拾遗记》：“轩辕出自有熊之国，母曰昊枢，以戊己之
日生，故以土德称王，时有黄星之祥。”

### 少昊金天氏以金德王

按《史记五帝本纪》：“黄帝居轩辕之丘，娶于西陵之女，
是为嫘祖，生二子，其后皆有天下。其一曰元嚣，是为
青阳。”

〈注〉《索隐》曰：“元嚣、青阳，是为少昊，继皇帝立者，而史不叙。”盖少昊金德王，非五运之次，故叙五帝不数之也。

按：《宋史律历志》：“黄帝为土德，土以生金，少昊受之，为
金德。”

按刘恕《外纪》：“少昊金天氏，黄帝之子元嚣也。降居江
水，邑于穷桑，以金德王天下，遂号金天氏。”

### 颛顼高阳氏以水德王

按《史记。五帝本纪》。不载按《宋史律历志》。“少昊为金
德。金以生水。颛顼受之。为水德。”

按刘恕《外纪》，“帝颛顼高阳氏年十岁佐少昊，二十即
帝位，以水德绍金天氏为天子，号高阳氏。”

### 帝喾高辛氏以木德王

按《史记。五帝本纪》。不载按《宋史律历志》。“颛顼为水
德。水以生木。高辛受之。为木德。”

按刘恕《外纪》：“帝喾高辛氏生而神灵，年十五，佐颛顼
受封于辛。年三十以木德代高阳氏为天子，号高辛
氏。”